b'\n_START_ARTICLE_\nPo\xc5\xbear v bolni\xc5\xa1nici svetega Antona (Effingham, Illinois)\n_START_SECTION_\nEffingham, St. Anthony`s - Po\xc5\xbear v bolnici Sv. Antona, 4. april 1949\n_START_PARAGRAPH_\nTik pred polno\xc4\x8djo, 4. aprila 1949, se je za\xc4\x8delo hitro \xc5\xa1irjenje po\xc5\xbeara v St Anthony\'s Hospital v Effingham, Illinois. V nekaj minutah je vzelo \xc5\xbeivljenje \xc5\xa1tiriinsedemdesetim bolnikom, veliko drugih oseb pa je bilo po\xc5\xa1kodovanih . Med njimi je bilo tudi enajst novorojencev. To je bila tragi\xc4\x8dna no\xc4\x8d polna groze, \xc5\xbealosti in razo\xc4\x8daranja. Vendar pa, tako kot druge velike nesre\xc4\x8de, je ta po\xc5\xbear povzro\xc4\x8dil velik odmev v javnosti, medicini, stroki in bolni\xc5\xa1ni\xc4\x8dnem vodstvu. Kot posledica spoznanj, pridobljenih z analizo razvoja dogodkov, je veliko bolni\xc5\xa1nic po vsej dr\xc5\xbeavi sprejelo tako izbolj\xc5\xa1ave protipo\xc5\xbearne za\xc5\xa1\xc4\x8dite kot tudi uvedbo preventivnih mehanizmov varstva pred po\xc5\xbeari._NEWLINE_Preden je pri\xc5\xa1lo do po\xc5\xbeara, je bila bolni\xc5\xa1nica St Anthony stara, vendar \xc4\x8dista in urejena, z odli\xc4\x8dnim osebjem in le z nekaj funkcijami, predvidenih za omejevanje \xc5\xa1irjenja po\xc5\xbeara. Bila je bolni\xc5\xa1nica s stotimi posteljami, vendar je bilo v no\xc4\x8di po\xc5\xbeara ve\xc4\x8d kot 100 bolnikov; skupaj v stavbi je bilo 128 oseb, vklju\xc4\x8dno z desetimi \xc4\x8dlani bolni\xc5\xa1ni\xc4\x8dnega osebja in dvema posteljama za obiskovalce. Dojen\xc4\x8dki so bili v majhni sobi v drugem nadstropju. Originalna zgradba, v obliki 2Y2 in kletnimi prostori, je bila zgrajena leta 1876, predvsem iz opeke in lesa. Imela je tri odprta lesena stopni\xc5\xa1\xc4\x8da od kleti do podstre\xc5\xa1ja, brez po\xc5\xbearnih vrat ali druge protipo\xc5\xbearne za\xc5\xa1\xc4\x8dite. Pred po\xc5\xbearom se je eno od treh stopni\xc5\xa1\xc4\x8d podrlo, ostala dva pa sta slu\xc5\xbeila svojemu namenu. Notranjost zgradbe je bila zgrajena iz lesa, trsja in mavca, vsa vrata in tramovi pa so bili tudi iz lesa._NEWLINE_V tretjem nadstropju so bile sobe grajene iz celuloznih vlaken, tako da so bile predelne stene zalite skupaj. V letih, 1912 ali 1913, so dozidali tri dele stavbe z vsemi nadstropji in kletjo. Sestavljene so bile iz ope\xc4\x8dnih sten, s tlemi ter stropniki iz lesa in ometa v notranjosti. Od kleti do tretjega nadstropja so imeli lesena po\xc5\xbearna stopni\xc5\xa1\xc4\x8da brez po\xc5\xbearnih vrat, poleg odlagali\xc5\xa1\xc4\x8d umazanega perila. V kletnih prostorih je bila pralnica in vzdr\xc5\xbeevalni prostori. Leta 1943 so bile zgornje meje odprtih koridorjev, razen v kleti, zvo\xc4\x8dno zavarovana z uporabo gorljivih akusti\xc4\x8dnih plo\xc5\xa1\xc4\x8d, ki so bile s stropa spu\xc5\xa1\xc4\x8dene za 18 cm. Preostali del stranskih sten je bil prekrit z neko vrsto materiala - kot povo\xc5\xa1\xc4\x8deno platno._NEWLINE_Proti \xc5\xa1irjenju po\xc5\xbeara v bolni\xc5\xa1nici ni bilo nobenih na\xc4\x8drtov . Kot v mnogih drugih starih stavbah, v tistem \xc4\x8dasu je imela bolni\xc5\xa1nica veliko dolo\xc4\x8denih pomanjkljivosti, ki so bile povod za nesre\xc4\x8do: veliko gorljivih materialov v notranjosti, odprtih hodnikov, stopni\xc5\xa1\xc4\x8d in vertikalne lesene gredi, nobenih po\xc5\xbearnih hidrantov, ni bilo sistema za odkrivanje po\xc5\xbeara, dimnih javljalnikov, ter predvsem nobenega alarmnega sistema za takoj\xc5\xa1nje opozorilo gasilcem. Komunikacija je bila preko sester svetega Fran\xc4\x8di\xc5\xa1ka, ki so prebivale v samostanu, ta pa je bil neposredno povezan z bolni\xc5\xa1nico preko prehoda v kleti. Lokacija in natan\xc4\x8den vzrok izvora po\xc5\xbeara ni bil nikoli dolo\xc4\x8den. Vendar se predpostavlja, ko je zaposlena sestra Eustasia zavohala dim v tretjem nadstropju vzhodnega trakta, telefonirala sestri Anastasi za po\xc5\xbear (to no\xc4\x8d je bila de\xc5\xbeurna) v prvo nadstropje. Sestra Anastasia je takoj klicala glavnega in\xc5\xbeenirja bolni\xc5\xa1nice, njeno sestro namestnico v sosednji stavbi samostana in gasilsko enoto mesta Effingham. Ni bilo naprav za snemanje ali merjenje \xc4\x8dasa, kdaj je bil klic sprejet, vendar je pomo\xc4\x8dnik na\xc4\x8delnika izjavil, da je bil alarm sprejet ob 23:48._NEWLINE_V nekaj urah, ko je bila tragedija sporo\xc4\x8dena, so se na prizori\xc5\xa1\xc4\x8du tragedije zbrali vsi odgovorni, od nedavno imenovanega na\xc4\x8delnika Illinoi\xc5\xa1ke gasilske brigade Pat-a Kelly-a, njegovih poslancev, uradnikov gradbenih oddelkov od dale\xc4\x8d in blizu, vodij gasilcev iz velikih in malih oddelkov, predstavnikov Ameri\xc5\xa1kega zdravstvenega zdru\xc5\xbeenja, Illinoi\xc5\xa1ke in Ameri\xc5\xa1ke Javne zdravstvene slu\xc5\xbebe, Ameri\xc5\xa1kega Rde\xc4\x8dega kri\xc5\xbea, Illinoi\xc5\xa1ke nacionalne garde ter na stotine \xc5\xbealujo\xc4\x8dih in radovednih. Na ustih vseh prisotnih sta se porajali dve vpra\xc5\xa1anji, in sicer kaj je povzro\xc4\x8dilo po\xc5\xbear (na to vpra\xc5\xa1anje verjetno ne bomo nikoli dobili odgovora) ter kako bi se ga dalo prepre\xc4\x8diti._NEWLINE_Glavni in\xc5\xbeenir je tekel od doma oddaljenega pribli\xc5\xbeno sto metrov stran in posku\xc5\xa1al pogasiti po\xc5\xbear s prenosnim gasilnim aparatom (Po po\xc5\xbearu, so bili \xc5\xa1tirje gasilni aparati najdeni v ru\xc5\xa1evinah, v bli\xc5\xbeini te lokacije). Ve\xc4\x8d nun mu je sku\xc5\xa1alo pomagati, vendar jih je du\xc5\xa1il dim in vro\xc4\x8dina. Ocenjuje se, da je 22 \xc4\x8dlanov, gasilne enote mesta Effingham, pri\xc5\xa1lo na mesto po\xc5\xbeara v desetih minutah po prejemu alarma, vendar je do takrat ogenj \xc5\xbee prebil streho, strop se je v tretjem nadstropju popolnoma sesul, in ve\xc4\x8dina bolnikov je bilo \xc5\xbee mrtvih. Po pozivu preko radia, so se mnogi gasilci odzvali z razdalje do 62 milj. Evakuacija vseh bolnikov v bolni\xc5\xa1nici ni bila mogo\xc4\x8da. Dvain\xc5\xa1tirideset oseb je umrlo v tretjem nadstropju, 29 v drugem nadstropju in tri v prvem nadstropju. Struktura gorljivosti in hitro \xc5\xa1irjenje po\xc5\xbeara na povr\xc5\xa1ini notranjih hodnikov skupaj z odprtimi stopni\xc5\xa1\xc4\x8di sta prepre\xc4\x8dila uporabo dveh zunanjih po\xc5\xbearnih stopni\xc5\xa1\xc4\x8d ter dveh izhodov iz bolni\xc5\xa1nice. Bolniki so skakali z oken ter se po\xc5\xa1kodovali ali zaradi po\xc5\xa1kodb umrli, \xc4\x8deprav so sosedje, nune, medicinske sestre in drugi razgrinjali blazine in premikali lestve z okna na okno._NEWLINE_Za sofisticirane \xc4\x8dasopisne reporterje, ki so bili \xc5\xbee utrjeni od vsakodnevnih tragedij, izgube \xc5\xbeivljenj v nasilnih smrtih, umorih, samomorih v po\xc5\xbearih vsako leto je bil odgovor na bolni\xc5\xa1ni\xc4\x8dno tragedijo, ni\xc4\x8d novega. Njihova naloga je bila najti zgodbo, ki bi bolni\xc5\xa1ni\xc4\x8dno tragedijo zadr\xc5\xbeala na prvi strani \xc4\x8dasopisa nekaj dni, kar bi javnost vzela za novico. Kot v vseh podobnih tragedijah, so tudi tukaj iskali trupla pod ru\xc5\xa1evinami in iskali namige ter vzroke po\xc5\xbeara. Identifikacija in dolo\xc4\x8ditev \xc5\xa1tevila oseb v stavbi je bila te\xc5\xbeka, saj je bila vsa bolni\xc5\xa1ni\xc4\x8dna dokumentacija uni\xc4\x8dena v po\xc5\xbearu. Pre\xc5\xbeiveli, ranjeni, prizadeti ter \xc5\xbealostni so morali biti izpra\xc5\xa1ani._NEWLINE_Odvisnost odkritja ognja je bila prelo\xc5\xbeena na ramena enega od desetih \xc4\x8dlanov zdravstvenega osebja, ki so bili na dan izbruha po\xc5\xbeara v stavbi zaradi no\xc4\x8dnega de\xc5\xbeurstva. To\xc4\x8den \xc4\x8das, kdaj je sestra Eustasia prvi\xc4\x8d zavohala dim v tretjem nadstropju na vzhodnem krilu mogo\xc4\x8de ne bo nikoli znan, znano pa je, da je prva telefonirala sestri Anastasiji, no\xc4\x8dni nadzornici, v prvem nadstropju bolni\xc5\xa1nice. Sestra Eustasia je umrla v po\xc5\xbearu in ni bilo nikogar, ki bi lahko izsledil njena dejanja ali sledil njeno odkritje dima v njeni enoti. 23 pacientov v tretjem nadstropju je umrlo predvsem zaradi opeklin. Organizirane protipo\xc5\xbearne vaje niso bile upravna praksa v bolni\xc5\xa1nici Svetega Antona, kar ni nenavadno za nekatere kraje, kjer obstaja dolo\xc4\x8dena stopnja varnosti pred po\xc5\xbearom (zaradi zgodovinskih dejstev, npr. San Francisco). Sestra Anastasija, delala je pri telefonistih, se spomni, da je hitro telefonirala glavnemu in\xc5\xbeenirju Franku Reisu, ki je \xc5\xbeivel v domu sester 100 metrov zahodno od stavbe, nadzorno sestro Ceceliano na meji samostana in Effinghamski po\xc5\xbearni oddelek. Pribli\xc5\xbeen \xc4\x8das, ko je pomo\xc4\x8dnik glavnega in\xc5\xbeenirja Chamberlain, v \xc4\x8dasu de\xc5\xbeurstva sprejel klic je bil 23.48. V tej bolni\xc5\xa1nici in v tistem \xc4\x8dasu ni bilo nobenih snemalnih naprav,ki bi bele\xc5\xbeile pogovore v primeru po\xc5\xbeara.\n_START_SECTION_\nPoro\xc4\x8dilo gasilske enote\n_START_PARAGRAPH_\nTik pred polno\xc4\x8djo, 4. aprila 1949, se je za\xc4\x8delo hitro \xc5\xa1irjenje po\xc5\xbeara v Bolnici St. Anthony\'s v Effingham, Illinois. To je druga najhuj\xc5\xa1a nesre\xc4\x8da v ZDA zaradi takratne zasedenosti bolnice, ki je terjala \xc5\xbeivljenja 74 - ih oseb, od tega 14 otrok. Dru\xc5\xa1tvo gasilcev iz Effinghama je sestavljalo 26 mo\xc5\xa1kih, vklju\xc4\x8dno s \xc5\xa1efom, vsi razen enega, ki je bil v tem \xc4\x8dasu v Chicagu, so se bojevali proti ognju. V tem \xc4\x8dasu sta bili v gasilsko opremo vklju\xc4\x8deni dve \xc4\x8drpalki s 500 galonami/min, in \xc4\x8drpalko s 750 galonami/min. Tovornjaka z lestvijo ali katerekoli drugo napravo ni bilo. Oddelki so imeli omejeno koli\xc4\x8dino dobrih gasilskih cevi in pribora, niso imeli lovilnih mre\xc5\xbe in bili so pomanjkljivo opremljeni z aparaturami za te\xc5\xbeko delo. Najbli\xc5\xbeja dvi\xc5\xbena lestev je takrat pripadala gasilnemu oddelku, ki je bil oddaljen 27 milj (milja). Pomo\xc4\x8d so prejeli tudi od 11 gasilnih oddelkov, najbolj oddaljeni so bili tudi do 66 milj. Pri\xc4\x8de pravijo, da se je po\xc5\xbear raz\xc5\xa1iril kot ognjena krogla in ve\xc4\x8dina ljudi trdi, da se je \xc5\xa1iril zelo hitro. V treh urah so se sesedla tla, streha, in del sten, zaradi \xc4\x8desar so ostale le \xc5\xa1e ru\xc5\xa1evine, pod katerimi je bilo pokopanih veliko \xc5\xbertev po\xc5\xbeara. Bolni\xc5\xa1nica je bila zgrajena iz kleti in 3 nadstropij._NEWLINE_Zaradi po\xc5\xbeara v bolni\xc5\xa1nici St Anthony\'s, so se mnoge dr\xc5\xbeave in ob\xc4\x8dinske oblasti, lotile obnavljanja ukrepov z namenom, da bi v prihodnje lahko prepre\xc4\x8dili tako katastrofo. Guverner Adlai Stevenson, predstojnik gasilskega oddelka v Illinoisu, je dal ponovno prou\xc4\x8diti protipo\xc5\xbearno za\xc5\xa1\xc4\x8dito vseh dr\xc5\xbeavnih in zasebnih bolnic.\n_START_SECTION_\nPogasitev po\xc5\xbeara\n_START_PARAGRAPH_\nGlavni po\xc5\xbear je trajal pribli\xc5\xbeno 3 ure. Zdravstveno osebje je imelo na razpolago 28 veder z 2,5 galonami sodavice, gasilne aparate ter hidrante in cevi. Oddelek \xc5\xa1efa Franka Wilkinsona je sestavljalo 22 mo\xc5\xbe, 6 od njih je zaposlenih v lokalnih gospodarskih javnih slu\xc5\xbebah. Bolni\xc5\xa1ni\xc4\x8dni glavni in\xc5\xbeenir Frank Reis, ki je umrl v po\xc5\xbearu, je tekel iz svojega doma, ko je sledil klicu sestre Anastasije. Vstopil je skozi vhod v klet in nato v pralnico. Nazadnje je bil viden, ko se je boril z ognjem v ja\xc5\xa1ku za perilo z gasilnim aparatom, morda pa je umrl pri poskusu re\xc5\xa1evanja svoje \xc5\xbeene, ki je bila sprejeta v bolni\xc5\xa1nico kot pacientka kak\xc5\xa1en dan pred po\xc5\xbearom. Gospa Reis je kasneje u\xc5\xa1la ognju s skokom iz okna tretjega nadstropja in po informacijah je bila blizu smrti. Pod ru\xc5\xa1evinami v kletnih hodnikih pralnice so bili \xc5\xa1tiri prazna 2,5 galonska vedra sodavice ter gasilni aparati. Eden od teh je bil uporabljen pri poskusu ga\xc5\xa1enja po\xc5\xbeara v prvem nadstropju. \xc5\xa0tevilne nune, ki so se na hitro oblekle v samostanu, so stopile v bolni\xc5\xa1nico skozi prehod v kleti in pomagale Reisu dokler jih ni pregnal dim in vro\xc4\x8dina, ki sta hitro polnila hodnike. Potreba po re\xc5\xa1itvi bolnikov je postala prioriteta._NEWLINE_Chemberlain, ki je vozil gasilni avto in \xc4\x8dlan gasilske postaje sta pri\xc5\xa1la v ospredje stavbe v pribli\xc5\xbeno dveh minutah po spro\xc5\xbeitvi alarma. Plameni so bili vidni na oknih v drugem in tretjem nadstropju. Pacienti so bili na oknih drugega nadstropja in kri\xc4\x8dali na pomo\xc4\x8d. Sosedje, nune, sestre in hitro nara\xc5\xa1\xc4\x8dajo\xc4\x8da mno\xc5\xbeica ljudi so hitro pomagali nastaviti lestve na prednja okna. Nekateri pacienti so skakali skozi okna, kateri so zaradi padca umrli ali pa utrpeli hude po\xc5\xa1kodbe. \xc4\x8ce bi po\xc4\x8dakali le nekaj sekund bi jim bila morda omogo\xc4\x8dena varna re\xc5\xa1itev._NEWLINE_\xc5\xa0ef Wilkins je prispel dve minuti kasneje, sledil je telefonskemu klicu. Pri\xc5\xa1el je skupaj s tremi \xc4\x8dlani gasilskega dru\xc5\xa1tva. Nemudoma je preveril zasilni izhod na obmo\xc4\x8dju vzhodnega krila in bil \xc5\xa1okiran, ker ga nih\xc4\x8de ni uporabljal, saj je dim uhajal tudi skozi vrata po\xc5\xbearnega izhoda na koncu hodnika tretjega nadstropja. Pri\xc4\x8de so potrdile izjavo \xc4\x8dlanov gasilskega dru\xc5\xa1tva, da so v minuti ali dveh po prihodu prvega gasilskega avtomobila plameni vdrli skozi streho, v bli\xc5\xbeini odprtega stopni\xc5\xa1\xc4\x8da v sekciji severnih in vzhodnih hodnikov, in skoraj direktno nad odprtim stopni\xc5\xa1\xc4\x8dem v severovzhodnem kotu blizu vrtca v drugem nadstropju. Kasneje je rezultat potrdil Wilkins z izjavo, da niso imeli nobenih mo\xc5\xbenosti._NEWLINE_Nemogo\xc4\x8de je pri\xc4\x8dakovati, da lahko kdor koli, ki je bil vpleten v masovno tragedijo, le-to \xc4\x8dasovno opredeli. Verjetno je, da je pomo\xc4\x8dnik in\xc5\xbeenirja Harry Stalling pri\xc5\xa1el v petih minutah po alarmu, z dru\xc5\xa1tvenim gasilnim avtom, ki ima mo\xc5\xbenost na\xc4\x8drpati 750 galon na minuto, ustreznimi cevmi, 28 stopni\xc4\x8dasto lestvijo ter 50 stopni\xc4\x8dasto aluminijasto lestvijo. Na prizori\xc5\xa1\xc4\x8de po\xc5\xbeara sta bila pripeljana \xc5\xa1e dva dodatna aparata in \xc4\x8drpalnik vode ter popolnoma opremljeni re\xc5\xa1evalni avto. Willkins zatrjuje, da je bilo po spro\xc5\xbeitvi alarma v desetih minutah na kraju po\xc5\xbeara prisotnih 22 mo\xc5\xbe oddelka._NEWLINE_Gasilci so se morali \xc5\xbee med re\xc5\xa1evalno akcijo soo\xc4\x8dati s kriti\xc4\x8dnimi komentarji ostalih prisotnih na kraju dogodka, saj je to v navadi v slu\xc4\x8daju ve\xc4\x8djih nesre\xc4\x8d ter izgube \xc4\x8dlove\xc5\xa1kih \xc5\xbeivljenj. Ve\xc4\x8dina gasilcev je bila v tretjem nadstropju. Odlo\xc4\x8diti so se morali med dvema mo\xc5\xbenostma. Ali za\xc4\x8deti re\xc5\xa1evati bolnike ali pa potegniti cevi in polivati ogenj z vodo. Mnogi od pacientov so bili \xc5\xbeivi, a bi zagotovo umrli v po\xc5\xbearu, \xc4\x8de ne bi bilo re\xc5\xa1evanje pacientov prva prioriteta. To prioriteto je dolo\xc4\x8dil sam pomo\xc4\x8dnik Chamberlaina, bila pa je potrjena tudi s strani in\xc5\xbeenirja Wilkinsa ob njegovem prihodu minuto ali dve kasneje._NEWLINE_Novinarji so bili zelo hitri pri pobiranju komentarjev in preverjanju govoric o nizkem pritisku vode na hidrantih, ki so povzro\xc4\x8dale preglavice pri ga\xc5\xa1enju ognja. \xc5\xa0teje se, da so bile zaloge vode, pritiska in gasilske opreme zadostne, da bi bile kos skoraj vsaki urgenci po\xc5\xbeara, razen pri nalogah s katerimi so se soo\xc4\x8dili v bolni\xc5\xa1nici Svetega Antona, saj je bil po\xc5\xbear specifi\xc4\x8den. To pomeni, da je bil ogenj prisoten na hodnikih , stopni\xc5\xa1\xc4\x8dih ter strehi. Po\xc5\xbear se je pri\xc4\x8del ter raz\xc5\xa1iril brez kakr\xc5\xa1negakoli avtomatskega javljanja signala po\xc5\xbeara. Na odziv na dr\xc5\xbeavni policijski radijski alarm, so prostovoljna gasilska dru\xc5\xa1tva iz Matoona (28 milj), Neoga (15 milj), Sigela (8 milj), Alpamonta (12 milj), Teutopolisa (4 milje) in Salema (45 milj) pri\xc5\xa1la z enim slu\xc5\xbebenim vozilom. Centralia (62 milj) je poslala gasilce na prizori\xc5\xa1\xc4\x8de brez aparatur ter opreme. Zatem je ve\xc4\x8d kot 50 gasilcev iz te in drugih skupnosti bilo na dol\xc5\xbenosti nekaj dni, saj so iskali dokaze, ki bi lahko kazali na vzroke po\xc5\xbeara.\n_START_SECTION_\nPrepre\xc4\x8ditev po\xc5\xbeara\n_START_PARAGRAPH_\nDa so lahko priporo\xc4\x8dila za po\xc5\xbearno varnost in preventivo ter za\xc5\xa1\xc4\x8dito sprejeta, morajo biti tudi prakti\xc4\x8dna. Morajo biti prikazana v zapisu o po\xc5\xbearni varnosti, morajo pa predvsem poudariti da je to potrebno za varnost \xc5\xbeivljenja in premo\xc5\xbeenja. Priporo\xc4\x8dila poleg tistih navedenih spodaj bi se lahko glasila tudi nekako takole: Nadomestite gorljivo konstrukcijo s protipo\xc5\xbearno konstrukcijo. Ni dvoma, da bi bilo tako priporo\xc4\x8dilo za\xc5\xbeeleno, ampak zaradi ekonomskih razlogov ni izvedljivo v trenutku. Sestre reda Svetega Fran\xc4\x8di\xc5\xa1ka so se leta 1925 odlo\xc4\x8dile, da lahko uporabljajo sodobno protipo\xc5\xbearno gradnjo v stavbi ali naredijo zamenjave in dodatke na svojih bolni\xc5\xa1nicah in pokazale da sprejemajo to vrsto gradnje na tej in drugih bolni\xc5\xa1nicah, ki jih upravlja red. Osnovna predpostavka v priporo\xc4\x8dilu je, da zamenjava strukture ni bila izvedljiva pred po\xc5\xbearom. Stavba se lahko varno in mnogo let uporablja, \xc4\x8de bi bili predlogi in priporo\xc4\x8dila izpolnjeni.\n_START_SECTION_\nIzjava anonimne\xc5\xbea 11. marca 2009\n_START_PARAGRAPH_\nMoja mama je bila v no\xc4\x8di po\xc5\xbeara pacientka v tej bolni\xc5\xa1nici. Okoli polno\xc4\x8di jo je zbudil \xc5\xbeenski krik in tako je od\xc5\xa1la do vrat njene sobe, da bi ugotovila kaj je narobe. Ko je pogledala na hodnik, je za vogalom zagledala eksplozijo ognja, ki se je naglo bli\xc5\xbeala proti njej, tako, da ji je tik pred zdajci le s te\xc5\xbeavo uspelo zaloputniti vrata. Mama je ne da bi se zavedala, vzela svojo torbico iz no\xc4\x8dne omarice in odhitela do okna, ki ga je odprla, da bi poklicala na pomo\xc4\x8d. Kljub temu, da je bila v prvem nadstropju, je bila zaradi delne kleti in visokih stropov 4.57 metra visoko. Dim je zelo hitro polnil sobo, zato se je usedla na okensko polico in se nagnila ven, tako da je lahko dihala. Ko je po\xc5\xbear prodrl skozi njena zaprta vrata, je mama kmalu visela z okenske police tako, da se je dr\xc5\xbeala le \xc5\xa1e s prsti. Mo\xc5\xa1ki, ki je \xc5\xbeivel v bli\xc5\xbeini bolni\xc5\xa1nice ji je zaklical, da bo pri\xc5\xa1el do nje in ji pomagal priti na varno. Od doma je prinesel kuhinjski stol in se tako od okna do okna po\xc4\x8dasi premikal do pacientov potrebnih pomo\xc4\x8di in jih re\xc5\xa1eval, tako, da jim je pomagal priplezati do tal. Ko je pomagal mami, so plameni prodrli \xc5\xbee vse do okna, tako da sta oba padla del poti do tal (v \xc4\x8dasopisu sem prebral, da si je vsaj en \xc4\x8dlovek , ki je pomagal ljudem pri re\xc5\xa1evanju iz gore\xc4\x8de stavbe dobil opekline po obrazu in po rokah). Med re\xc5\xa1evanjem je mama spoznala, da je bil njen re\xc5\xa1evalec Benny Harker, prijatelj iz otro\xc5\xa1tva z de\xc5\xbeele Coles, Illinois. Bli\xc5\xbenji sosedi bolni\xc5\xa1nice so od vsepovsod hiteli na pomo\xc4\x8d z doma\xc4\x8dimi lestvami in posku\xc5\xa1ali pomagati ljudem iz ni\xc5\xbejih nadstropij. Veliko jih je s seboj prineslo tudi \xc5\xbeimnice lastnih postelj v upanju, da bi s tem ubla\xc5\xbeili padce ljudi iz vi\xc5\xa1jih nadstropij. Starej\xc5\xa1a nuna je prinesla svoj kopalni pla\xc5\xa1\xc4\x8d in copate mami (ki je bila oble\xc4\x8dena v kratko zadaj prerezano bolni\xc5\xa1ni\xc4\x8dno obleko) in jo odpeljala v samostan, kjer jo je pospremila v svojo posteljo. Nuna se je takoj - nemudoma vrnila, ker je bila mo\xc5\xbenost \xc5\xa1irjenja po\xc5\xbeara do njihovega samostana, njene sobe, morali so se pomikati dalje, naprej. Nato so nadaljevali pot do najbli\xc5\xbeje gara\xc5\xbee, kjer so bile na tleh posteljnine, pripravljene za evakuirance, ki so \xc4\x8dakali prvo pomo\xc4\x8d. Medtem ko so tria\xc5\xbeirali bolnike, so medicinske sestre lahko uporabljale rde\xc4\x8do \xc5\xa1minko, ki je bila prisotna v mamini torbici in so ozna\xc4\x8devali osebam na \xc4\x8delo znak X, katere so bile potrebne urgentne pomo\xc4\x8di. Mislim, da so gara\xc5\xbeo, v katere so evakuirali ranjene bolnike, kasneje uporabili kot zasilno mrtva\xc5\xa1nico, za prva trupla, ki so bila izkopana iz ru\xc5\xa1evin. \xc5\xa0e pred jutranjo zoro, po po\xc5\xbearu, je nekdo telefoniral v na\xc5\xa1o doma\xc4\x8dijo na pode\xc5\xbeelju v Cumberland in rekel: "Va\xc5\xa1a pacientka je na varnem, vendar pa je bolni\xc5\xa1nica St. Anthony pogorela do tal." Mati sama je o\xc4\x8deta poklicala kmalu zatem: "Pridi pome!" Zaradi kaosa je nekdo takoj po po\xc5\xbearu pomotoma poklical maminega najmlaj\xc5\xa1ega brata in rekel, da je njegova sestra umrla zaradi po\xc5\xa1kodb, ki jih je utrpela v po\xc5\xbearu. Brat je \xc5\xbee za\xc4\x8del \xc5\xbealovati za umrlo sestro, vendar ko je izvedel, da je \xc5\xa1lo za pomoto, ni takoj verjel, da je mama na varnem, dokler ni sli\xc5\xa1al njenega glasu preko telefona. Iz razli\xc4\x8dnih \xc4\x8dlankov ( sode\xc4\x8d po mamini teoriji, ki jih je sli\xc5\xa1ala in brala poro\xc4\x8dila raziskovalcev po\xc5\xbeara), mislim, da je kot vzrok nesre\xc4\x8de bil samov\xc5\xbeig krp v \xc4\x8distilnici, ki so se kopi\xc4\x8dile v kleti. Lahko, da so se smodile ve\xc4\x8d ur (neodkrito, saj je bilo pozno pono\xc4\x8di), kar je povzro\xc4\x8dalo, da so eksplozivni plini polnili omre\xc5\xbeje kanalov, ki jih uporabljajo za umazano perilo, kar je obremenilo stene in akumuliralo vzdol\xc5\xbe visokih stropov zgornjih koridorjev, preden jih je nekaj ljudi, ki so bili budni in so se premikali v stavbi tisto uro, zaznalo. Ko tako smojenje s\xc4\x8dasoma zagori, lahko povzro\xc4\x8di take vrste eksplozijo in hitro premikajo\xc4\x8d se ogenj, ki so ga opisale pri\xc4\x8de.\n_START_SECTION_\nPo\xc5\xbearni \xc5\xa1kropilnik (Sprinkler)\n_START_PARAGRAPH_\nPo\xc5\xbearni \xc5\xa1kropilnik je za\xc5\xa1\xc4\x8dita namenjena odkrivanju in pogasitvi po\xc5\xbeara v za\xc4\x8detni fazi, in tako ima tri zelo pomembne namene. Prvi namen je odkrivanje povi\xc5\xa1ane temperature v prostoru, drugi je spro\xc5\xbeitev gasilnega polnila (voda, pena, plin), tretja pa je alarmiranje (\xc5\xa0prinkler alarm). Na sliki je prikazan vlo\xc5\xbeek - ampula rde\xc4\x8de bave, ki se pri dolo\xc4\x8deni temperaturi (razli\xc4\x8dne temperature) zdrobi, tako odpre prosto pot gasilnemu sredstvu, ki se razporedi preko spodnjega dela (sprinkler - "sprinkl" EN:\xc5\xa1pricati).'